မျက်စိ အကျင့်၊ ဝမ်း အချင့်

မျက်စိ အကျင့်၊ ဝမ်း အချင့် သည် မြန်မာဆိုရိုးစကား ဖြစ်သည်။ မြန်မာစကားပုံ တစ်ခုလည်း ဖြစ်သည်။ 

အဓိပ္ပာယ်

“မျက်စိ အကျင့်၊ ဝမ်း အချင့်” ဆိုသည်မှာ “မျက်စိ” ကို “အကျင့်” (အိပ်ချိန်ကို ထိန်းချုပ်ခြင်း) ဖြင့် လေ့ကျင့်ပေးခြင်းဖြင့် အိပ်ချိန်လွန်ကျူးခြင်းကို ရှောင်ရှားနိုင်ပြီး “ဝမ်း” ကို “အချင့်” (စားသောက်မှုကို ချင့်ချိန်ခြင်း) ဖြင့် ထိန်းချုပ်ခြင်းဖြင့် အစားအသောက် လွန်ကျူးခြင်းကို ရှောင်ရှားနိုင်သည်ဟု ဆိုလိုသည်။ ဤဆိုရိုးစကားသည် မိမိကိုယ်ကို ထိန်းချုပ်ခြင်း၏ အရေးပါမှုကို ဖော်ပြသည်။ လူတို့သည် မိမိတို့၏ အပြုအမူနှင့် အလေ့အကျင့်များကို ထိန်းချုပ်လေ့ကျင့်ခြင်းဖြင့် ကျန်းမာသော လူနေမှုဘဝကို ရရှိနိုင်သည်ဟု ယူဆကြသည်။ “မျက်စိ အကျင့်၊ ဝမ်း အချင့်” စကားပုံလည်းရှု။

ကိုးကားချက်များ

   "မများစေရ၊ သင့်ရုံမျှသာ၊ သောက်လေရာ၏၊ စာနာခန့်ချိ၊ မျက်စိ အကျင့်၊ ဝမ်းအချင့်ဟု၊ ယခင့်ဝေါဟာ၊ ထင်ရှားစွာရှင့်၊" [၁၁၂၂] ဩပျို့ ၇။
   "မျက်စိမှာ အကျင့်၊ ဝမ်းမှာ အချင့်ဆိုသောစကားသည် အိပ်သောမျက်စိကို အကျင့်ပြု၍ အအိပ်နည်းပါး၊ နိုးကြားခြင်း များရမည်။ ဝမ်းမှာလည်း အချင့် ပမာဏနှင့် မျှတစွာ စားရမည်ဟူ၍…၊" [၁၂၇၅] စာဏကျ၊ ပ။ ၁၅၈။

ကိုးကား

Category:မြန်မာဆိုရိုးစကားများ
Category:မြန်မာစကားပုံများ